قوزیی قیبریس تورک جمهوریتی پرزیدنتی ارسین تاتار بمت رهبرلیگی آلتیندا یاخین زاماندا کئچیریلمه‌سی پلان‌لاش‌دیریلان قیبریس مؤوضوع لو 5+1 فورماتینداکی کنفرانس‌دان سونرا رسمی دانیشیق‌لار سوره جی باشلایاجاغی تقدیرده بونون یالنیز اگمن برابرلییه اساس‌لانان بیر حل یولو اولا بیله‌جگینی ایفاده ائدیب.
ارسین تاتار بمت باش کاتیبی‌نین قیبریس اوزره خصوصی نماینده‌سی الیزابت اسپهاری قبولوندان سونرا مطبوعاتا آچیقلاماسیندا دئییب:
"گؤروشده بمت-نین باریش گوجو راپورو و خوش مراملی میسیونو چرچیوه‌سینده تقدیم ائتدیگی راپورون دئتال‌لاری موذاکیره اولوندو و 5+1 کنفرانسی ایله باغلی گؤزلنتی‌لری و مؤضع لری چاتدیرما ایمکانی الده ائتدیک. ایندی حاضیرلیق دؤوروندییک. یئنی نوع کوروناویروس (کووید-19) اپیدمیسی‌نین گئدیشاتینا گؤره 5+1 کنفرانسی‌نین فوریه آیی‌نین سونو و یا مارس آیی‌نین اولینده تشکیل ائدیلمه‌سی اوچون ثمره‌لی فعالیت‌لر داوام ائدیر".
تاتار سون 50 ایلده قیبریس دانیشیق‌لاری چرچیوه‌سینده هئچ بیر نتیجه‌نین الده اولونمادیغینا دقت چکیب و بونون آرخاسیندا فدرال بیر آنلاییشین اولدوغونو بیلدیریب: "5+1 کنفرانسیندان سونرا رسمی دانیشیق‌لار سوره جی  باشلایاجاغی تقدیرده، بو، یاناشی یاشایان ایکی دؤولتین امکداشلیغیندا و اولوسلار آراسی ایستاتوس باغلامیندا ایکی برابر دؤولت اوچون باش توتا بیلر. بمت، روم طرفی و ضامین اؤلکه‌لرین بو مؤوضوع دا ایشلییرلر. بو گؤروشده قیبریس تورک طرفی اولا‌راق ایشتیراک ائدجگیمیزی تصدیقله‌دیک. بیز مئساژلاریمیزی آچیق و دقیق وئریریک. تورکیه جمهوریتی عینی شکیلده بیزیم یایدیغیمیز مئساژلری دقیق وئریر. تورک طرفی 5+1 کنفرانسینا ان یاخشی شکیلده حاضیرلانا‌راق قیبریس تورک خالقی‌نین گؤزلنتی‌لرینی، اومیدلرینی و گله‌جک پرسپکتیو‌لرینی ان یاخشی شکیلده ایضاح ائدیر".
آوروپا بیرلیگی‌نین بو ایشین بیر حیسه‌سی اولمادیغینی وورغولایان تاتار بونو دا علاوه ائدیب کی، 5+1 کنفرانسینداکی عنوانیمیز بمت-دیر. بمت بو گؤروش‌لرده باریش مرام‌لی میسیونلار چرچیوه‌سینده ایشتیراک ائدیر. تکنیکی معلومات طلب اولونارسا، بو معلومات آوروپا بیرلیگیندن ایستنیله بیلر، لاکین آوروپا بیرلیگی بو گؤروش‌لرین طرفی دئییل، اولماما‌لی‌دیر.
تاتار، آوروپا بیرلیگی ایله آشی مسئله‌سینی ده موذاکیره ائتدیک‌لرینی و بو مؤوضوع دا بمت-دن لازیمی یاردیمی ایسته‌دیک‌لرینی و طرف موقابیل‌لری‌نین قیبریس روم ایداره‌سی دئییل، آوروپا بیرلیگی اولدوغونو بیلدیریب.
